**ชื่อเรื่อง** ขุมทรัพย์จากเวชระเบียน

**เจ้าของผลงาน** นางพัชรินทร์ วรรณเกษม และเจ้าหน้าที่ตึกผู้ป่วยใน

**ที่มา/ สาเหตุของปัญหา** จากการตรวจสอบคุณภาพเวชระเบียนในส่วนของการลงรายการค่าใช้จ่ายผู้ป่วยใน พบว่า การลงรายการค่าใช้จ่ายผู้ป่วยในไม่ครบถ้วน ซ้ำซ้อน ไม่ถูกต้องทั้งค่ายา ค่าหัตถการ ค่าห้อง ค่าบริการ และค่ารักษาอื่นๆ ทำให้มีผลกระทบต่อรายได้ของโรงพยาบาล และฐานข้อมูลค่าใช้จ่ายของผู้ป่วยใน

**เป้าหมาย (Purpose)**

1. เพื่อความถูกต้องตามค่าใช้จ่ายจริง
2. ลดความซ้ำซ้อนการลงข้อมูล

**กระบวนการ (Process** )

1. ตรวจสอบเวชระเบียนการลงรายการค่าใช้จ่ายผู้ป่วยใน 100%

2. เมื่อพบปัญหาเรื่องการลงค่าใช้จ่ายไม่ถูกต้อง

 2.1 แก้ไขค่าใช้จ่ายให้ถูกต้อง ในโปรแกรม Hos. XP

 2.2 ชี้แจงเป็นรายบุคคล เพื่อรับทราบและปรับปรุง (เฉพาะเจ้าหน้าที่ตึกผู้ป่วยใน)

 2.3 จัดประชุมระหว่างหน่วยงานเพื่อหาแนวทางแก้ไขร่วมกัน

 ครั้งที่1 จัดประชุมเรื่องการลงรายการยาผู้ป่วยใน ( 7 ก.พ. 60 )

 ครั้งที่2 Plan จัดประชุมปรึกษาหารือเรื่องการลงค่ารักษาต่างๆ นอกจากยา ระหว่างหน่วยงาน

3.แก้ไขรายการหัตถการเดียวกัน ให้มีการคิดค่ารักษาราคาเดียวกันทั้งโรงพยาบาล รวมทั้งแก้ไขรายการหัตถการที่ซ้ำกัน ให้มีรายการเดียว

**เป้าหมาย ( Performance )**

1. ความถูกต้อง ครบถ้วนของการลงค่าใช้จ่าย > 80%
2. รายการหัตถการ ค่ารักษา ค่าบริการในฐาน Hos. XP แก้ไขตรงกันใน 1 ปี

(จาก มีนาคม 2560- มีนาคม 2561 )

**ผลงานที่ผ่านมา**

จากการตรวจสอบคุณภาพเวชระเบียนในส่วนของการลงรายการค่าใช้จ่ายผู้ป่วยใน เริ่ม กันยายน 2559 – มกราคม 2560 พบว่า การลงค่าใช้จ่ายไม่ครบถ้วนในส่วนของตึกผู้ป่วยใน และห้องยา / มีการลงค่าใช้จ่ายที่ซ้ำกันระหว่างตึกอุบัติเหตุ ฉุกเฉิน และตึกผู้ป่วยใน และพบรายการหัตถการเดียวกัน ของตึกผู้ป่วยใน และ ตึกอุบัติเหตุ ฉุกเฉิน ราคาไม่เท่ากัน ซึ่งกำลังดำเนินการแก้ไข และเก็บข้อมูล